ועדת הכלכלה, כנסת 23, פרוטוקול מספר 194, 2021-02-24 12:30

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת הכלכלה של הכנסת.

יעקב מרגי: היום אנחנו ב-24 בפברואר 2021.

יעקב מרגי: על סדר היום – הצבעה על הרביזיות של חבר הכנסת פינדרוס ואימאן ח'טיב - -

יצחק פינדרוס: אני הגשתי בקשה לרביזיה על-פי בקשה של אחמד טיבי והיא הגישה על-פי בקשה של מנסור עבאס.

יעקב מרגי: הבנתי.

יעקב מרגי: בבקשה, חבר הכנסת טיבי.

אחמד טיבי: תודה רבה.

אחמד טיבי: אני רוצה להתנצל בשמו של חברי אנטאנס שחאדה – הוא לא מרגיש טוב ואני כאן גם במקומו וגם כיו"ר הסיעה.

אחמד טיבי: הנושא הזה, אדוני, של הטיסות, במיוחד של הטיסה היום לאוקראינה – תלמידים ממלאים את נתב"ג.

אחמד טיבי: אני נמצא בקשר עם הנהלת ארקיע וגם עם עוז, שדיבר איתי לפני כמה דקות ועם אורלי, שכבר כמה ימים אנחנו משוחחים וגם אתך אתמול והיום, וגם עם ועדת החריגים, עם מנכ"ל משרד התחבורה עופר מלכה והיום גם שוחחנו עם השרה מירי רגב וגם נפגשנו איתה, חבר הכנסת סעדי ואני, במליאה למעלה.

אחמד טיבי: בשורה התחתונה היא הסכימה להחרגות של שתי טיסות – האחת לאוקראינה והשנייה לפריז.

אחמד טיבי: אני רוצה להבהיר: אוקראינה לפני יומיים סירבה לאפשר כניסה כי אין הדדיות.

אחמד טיבי: כלומר, שלטונות אוקראינה מבקשים שאם יאפשרו לנו להכניס סטודנטים, תאפשרו לנו להנחית אנשים.

אחמד טיבי: ישראל לא מרשה.

אחמד טיבי: לכן, טובת הסטודנטים מחייבת שבמקום פריז עדיף פריז וקישינב, מולדובה, כי מולדובה מאפשרת נחיתה של סטודנטים - -

יעקב מרגי: קודם כל, כל הכבוד לכם.

אחמד טיבי: אנחנו לא ישנו בלילה בגלל המגעים האלה.

יעקב מרגי: אנחנו נקרא תקנות, אנחנו לא קובעים את היעדים, זה רק השרה.

אחמד טיבי: יש שתי החרגות.

יעקב מרגי: מותר לה, היא מוסמכת והכל כתוב.

אחמד טיבי: תשאיר את היעדים פתוחים.

אחמד טיבי: אני רוצה להודות לך, באופן אישי, שכל הזמן הקשר שלך עם המנכ"ל והשרה – אתה עזרת מאוד.

יעקב מרגי: תודה, תודה.

יעקב מרגי: אני שמח שההבהרה הזאת הובהרה שוב, והיינו צריכים לשמוע את זה גם מהשרה - - -

אחמד טיבי: לא שומעים אותך בגלל המסכה.

אחמד טיבי: ..

יעקב מרגי: - - ששמעת את זה מפורשות מהשרה.

אחמד טיבי: כן, נפגשנו אתה.

אימאן ח'טיב יאסין: יש - - - למי שהגיש את הבקשה?

יעקב מרגי: מיד, זה אנטאנס שחאדה ביקש.

יעקב מרגי: תודה.

יעקב מרגי: חבר הכנסת טיבי ביקש להודיע הודעה.

יעקב מרגי: חבר הכנסת פינדרוס, תציג את הרביזיה.

יצחק פינדרוס: מכיוון שההצבעה נדחתה מ-11:30 ל-12:30, ובשעה 12:03 קיבלתי פנייה – גרוש הוציא את הילד מחוץ לישראל.

יצחק פינדרוס: הילד בחזקת האם והוא לא יכול לחזור.

יצחק פינדרוס: היא הגישה בקשה לוועדת חריגים, מצורף שוועדת החריגים עובדת – לא נעים להגיד, היא לא עובדת.

יצחק פינדרוס: מה שעומד - - -, מה שלא, צריך פנייה של שר, חבר כנסת, מקורב כמו חבר מרכז הליכוד או משהו דומה.

יצחק פינדרוס: ולכן, אני חושב שאנחנו, כנבחרי העם, עושים עוול לאחריות הציבורית שלנו, שאנחנו נותנים בידיים דברים כאלה שלא עובדים נכון.

יצחק פינדרוס: אנחנו אחרי שלושה שבועות – מה שהתרעתי לפני שלושה שבועות כרגע קורה ואמרתי: דוגמה פשוטה משעה 12:03 ואני כבר לא רוצה להביא עוד דוגמאות.

יצחק פינדרוס: לכן, אני במקש מהוועדה לפתוח את הדיון מחדש ולא לאשר את התקנות הדרקוניות עד שמדינת ישראל תתבגר ותמצא פתרון איך לנהל את המשבר הזה.

איתי עצמון: חבר הכנסת פינדרוס מדבר על התקנות שנוגעות לעבדות ועדת החריגים, שמאשרת לאנשים - -

יעקב מרגי: הוא יודע, הוא יודע.

יעקב מרגי: חברת הכנסת אימאן ח'טיב, את רוצה לדבר או שנצביע?

אימאן ח'טיב יאסין: אני רוצה לדבר ולהסביר על הנקודה שהסברתי קודם לגבי התקנות.

יעקב מרגי: בבקשה.

אימאן ח'טיב יאסין: אני ביקשתי להוסיף לתקנות טיסה ייעודית, מיוחדת, כמו שיש עוד סעיפים לשתיים או שלוש קטגוריות לגבי הסטודנטים.

אימאן ח'טיב יאסין: לא יכול להיות שאנחנו נפקיר עשרות-אלפי סטודנטים.

אימאן ח'טיב יאסין: אנחנו יודעים שזה לא מקרה חריג, זה מקרה קבוע, וצריך לתת מענה לדבר הזה.

יעקב מרגי: נתנו מענה.

אימאן ח'טיב יאסין: איזה מענה?

יעקב מרגי: הסברתי לך ואני מסביר שוב וגם קיבלנו חיזוק מהשיחה שהייתה לאחמד טיבי עם השרה: יש בתקנות מענה, יש בסמכות השרה לקבוע עוד שתי טיסות – האחת ל - -

אימאן ח'טיב יאסין: אבל השרה לא עשתה את זה.

יעקב מרגי: היא תעשה את זה אם נסמיך אותה.

יעקב מרגי: אם לא נסמיך אותה.

יעקב מרגי: .. תודה.

יצחק פינדרוס: - - -

אימאן ח'טיב יאסין: אני רוצה להבין.

יעקב מרגי: אז כרגע אנחנו מצביעים על הרביזיה.

יעקב מרגי: אני לא פותח את הדיון.

יעקב מרגי: אני מביא להצבעה – מי בעד הרביזיה שהגיש חבר הכנסת פינדרוס?

יעקב מרגי: בעד – 4

יעקב מרגי: נמנעים – אין

יעקב מרגי: מי בעד הרביזיה של חברת הכנסת אימאן ח'טיב יאסין?

יעקב מרגי: בעד – 4

יעקב מרגי: נמנעים – אין

יעקב מרגי: הרביזיות לא אושרו.

אחמד טיבי: תודה רבה, אדוני.

אחמד טיבי: לשים דברים על דיוקם כדי שכולם יבינו: בתחילת הקורונה דאגנו להשיב לארץ ולסייע לאלפי סטודנטים - -

יעקב מרגי: אני רק רוצה לומר לפני כן ולהזכיר לרננה מה שביקשתי - - -

אחמד טיבי: - - חבר'ה, בתחילת הקורונה סייענו ועזרנו להחזיר אלפי סטודנטים.

אחמד טיבי: אגב, במיוחד מאוקראינה, המדינה שבה עזרנו הכי הרבה לסטודנטים לחזור כולל תורכיה וכדומה.

אחמד טיבי: גם לאחרונה סייענו לכמה סטודנטים אבל לא יעלה על הדעת שמשאירים כאן

אחמד טיבי: בארץ כל-כך הרבה סטודנטים, אלפים, שהעתיד שלהם נשאר תלוי.

אחמד טיבי: לכן, אמרנו לשרה עכשיו שזה העתיד של הסטודנטים.

אחמד טיבי: אחרי ההצבעה, הסמכות היא שלה.

אחמד טיבי: הסמכות שלה.

יעקב מרגי: לכן, אל תבואו לוועדה אם אין את התיקון הזה שביקשתי, שאדם שחתם על דעתו שהוא עולה לטיסה והולך לבידוד – אם תתנו את האישור של החריגה ולא הגעתם ל-2,000 נוסעים ביום, אל תבואו לוועדה, אני לא אעביר את זה.

יעקב מרגי: אני אומר שאם הגעתם ל-2,000 ביום, תנו לו את הפריבילגיה הזאת.

יעקב מרגי: אם אתם לא מסוגלים בגלל הצפיפות והזמן שזה לוקח – מי שחותם שהוא עולה לטיסה ושייכנס לבידוד - - - בלי אפשרות - - - תודה רבה.

יעקב מרגי: הישיבה נעולה.